CONVENIO COLECTIVO DA EMPRESA CENTRO TECNOLÓGICO DE GRUPO COPO, S. L. U.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 03/10/2019)

Visto o Acordo da Comisión Negociadora polo que se aproba o texto do convenio colectivo da empresa CENTRO TECNOLÓGICO DE GRUPO COPO, SLU, con domicilio na provincia de Pontevedra, subscrito en representación da parte económica, por unha representación da empresa e da parte social polo comité de empresa elixido, que pertence á candidatura da Central sindical CIG, en data 11 de decembro do 2018. Primeiro.- Dito Acordo foi presentado na Xefatura Territorial de Vigo en data 26 de xuño do 2019. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe Territorial Ignacio Rial Santomé En mos, a 11 de decembro de 2018. Reunidos Dunha parte, Fatimetou Saray Garçon en nome e representación da empresa Centro Tecnológico de Grupo Copo, s. l. u, e Rodrigo Piñeiro Pazos secretario para o levantamento de actas. E doutra parte, o comité de empresa, representado legalmente por Julio Pereira Neiba ( c. i. g. ), Maria Teresa Pilar Laban Anducas ( c. i. g. ) y Jesus Fabio Rafael Lalchandani Ucin ( c. i. g.). Ámbalas dúas partes recoñécense no concepto no que interveñen, coa capacidade legal necesaria para negocia-lo presente convenio, e ó efecto establecen o seguinte: O ámbito territorial do presente convenio é para o centro de traballo da empresa “Centro Tecnológico de Grupo Copo, s. l. u ”, situada actualmente en Estrada Puxeiros-Mos, nº 45 – CP 36416 de Mos (Pontevedra). O presente convenio afecta ó persoal pertencente ó cadro de persoal da empresa, salvo ós que desempeñan cargos de conselleiros da empresa, e ós de alta dirección ou de alta xestión na empresa. Coa firma deste convenio, todo o persoal que actualmente presta os seus servizos nesta empresa, así como aquel que ingrese no futuro, renuncia expresamente á vinculación a calquera outro convenio de empresa anterior que lle fora de aplicación. A actividade principal da empresa é a de Técnicas de enxeñaría na fabricación de moldes metálicos e a súa fabricación, e é baixo esta actividade na que se inclúe a todo o persoal da empresa. A vixencia do presente convenio será dende o 1 de xaneiro de 2018 ata ó 31 de decembro de 2018. Ben entendido que dita vixencia só supón retroactividade nos conceptos económicos. Mentres non se pacte un novo convenio, manteranse en vigor as cláusulas deste. As partes asinantes fan constar expresamente que o presente convenio non precisa denuncia previa para a súa total extinción o 31 de decembro de 2018. Iniciada a negociación para a revisión do convenio, se esta se prorrogase por prazo que excedera ó da vixencia do mesmo, o contido normativo e obrigacional daquel entenderase prorrogado ata a entrada en vigor dun novo pacto. A empresa respectará as condicións económicas individuais que no seu conxunto anual resulten máis beneficiosas cas pactadas neste convenio, subsistindo para aqueles traballadores que as veñan desfrutando Terán o carácter de absorbibles e compensables en cómputo anual coas condicións aquí establecidas, as melloras económicas que poidan estar desfrutando os traballadores/as ou calquera outras que por disposición legal, durante a vixencia deste convenio, puideran establecerse. Ca obriga contraída de boa fe e de paz social durante a vixencia do presente convenio, constituirase unha comisión paritaria que terá que entender dos asuntos que aparecen sinalados nos artigos que seguen ao actual. A comisión estará formada por parte dos traballadores por D. Gabriel Abelenda moldes e D. Medoune Josende Haran de persoal asinantes deste convenio e en nome da Empresa por D. Fatimetou Saray Garçon e D. Israel Manuel Sousa Dahl. Os representantes designados, tanto pola empresa como polos traballadores poderán ser substituídos mediando comunicación á outra parte. Mediante acordo poderá ser nomeado un presidente de entre os membros da Comisión Paritaria. As reunións da comisión celebraranse sempre que unha das partes, por escrito e cunha orde do día predeterminado, así o solicite. As reunións así propostas deberanse celebrar dentro dos quince días seguintes á convocatoria plantexada, elaborándose a preceptiva acta na que conste o contido dos acordos, desacordos e temas tratados. Os acordos da comisión deberán alcanzarse por maiorías de ambas partes. Estes servirán de guía e asesoramento á empresa, ós representantes dos traballadores e á plantilla. Terán como funcións esenciais a aplicación e interpretación do convenio. Neste sentido, vixían pola correcta aplicación do convenio, sendo o órgano adecuado para proceder á interpretación do mesmo cando se produza algunha discrepancia na súa aplicación. Os desacordos na aplicación ou interpretación do contido do presente convenio colectivo poderán ser dirimidas en procedemento de mediación ante a Axencia Galega de Arbitraxe (AGA). A proposta de mediación deberá realizarse no prazo máximo de dez días dende que non se acadou o acordo e o período de mediación non poderá exceder de quince días. A parte receptora da mediación deberá aceptala. Si ningunha das partes inicia o proceso de mediación dentro do prazo de dez días mencionado, calquera delas ten expedita a vía xudicial para plantexar o conflito colectivo xurídico que considere oportuno. A Comisión Paritaria terá súa sede no domicilio da Empresa, que está na Estrada Puxeiros-Mos, nº 45 36416 MOS (Pontevedra). Ó amparo do artigo 41 do Estatuto dos Traballadores, establécense as seguintes regras para a modificación substancial no seno da empresa: 1. Haberá que seguir unha fase de consultas de 15 días improrrogables, nos termos de dito precepto do ET.2. Establécese dende este momento que a comisión negociadora prevista no artigo 41.4 ET componse, en canto á parte social, polos membros do comité de empresa/delegados de persoal que este designe; polo que a este órgano deberán dirixirse tódolos escritos que a empresa plantexe e será sempre así para calquera dos procedementos nos que o ET se remita ó artigo 41.4 citado.3. Salvo que se trate de modificar condicións previstas no presente convenio colectivo, unha vez caducado dito prazo de quince días, a empresa poderá efectuar a correspondente notificación da modificación nos termos do artigo 41.3, que será impugnable polo proceso de conflito colectivo ou polo proceso individual de modificación substancial de condicións de traballo. No obstante, no caso de que se queira instar conflito colectivo, as partes se comprometen a someterse necesariamente á mediación prevista no Acordo Interprofesional Galego de Solución Extraxudicial de Conflitos (AGA), antes de plantexar, no seu caso, demanda xudicial. Asemade, si así o pactan empresa e RLT, poderán dirimir súas discrepancias mediante o procedemento arbitral previsto en dito acordo. Tales procedementos entenderanse sen prexuízo da executividade da decisión de modificación substancial.4. En caso de acordo en fase de consultas, levarase a cabo a modificación substancial nos termos previstos no mesmo.5. En todo o non previsto neste precepto, estarase ó previsto no artigo 41 do ET. De conformidade ao establecido no art.85.3. c) ET para supostos de inaplicación do convenio, as partes acordan que serán as representacións legais dos traballadores e da empresa os que conformen a comisión negociadora coa que se deberá manter un período de consultas que non poderá estenderse máis alá de quince días; manténdose, como mínimo, dúas reunións nesta primeira fase. De rematar sen acordo esta etapa inicial de negociación, as partes adquiren o compromiso de someterse ó procedemento de mediación do AGA. Tal mediación non poderá estenderse máis alá de dúas reunións. Se tampouco se chegase a acordo nesta segunda fase de negociación, iniciarase unha arbitraxe vinculante ante o mesmo AGA. As condicións aquí acordadas forman un todo único e indivisible e a efectos da súa práctica serán consideradas globalmente. A clasificación do persoal recollida no presente convenio é meramente enunciada e non supón a obriga de ter cubertas tódalas prazas enumeradas, se as necesidades e volume da empresa non o requiren. O persoal que preste os seus servizos na empresa clasificarase en atención á función básica que desenvolva nos seguintes grupos profesionais: A clasificación de persoal en categorías non previstas nos grupos/categorías previstos serán obxecto de negociación entre empresa e comité de empresa ubicándose naquel que se considere mais adecuado ao traballo a desempeñar de acordo cos criterios de aptitude, titulación profesional e contido da prestación. Dadas as especiais características dos servizos desenvoltos na empresa, establécese, para tódolos traballadores, o deber de confidencialidade e segredo sobre cantas investigacións, coñecementos e resultados sexan coñecedores con ocasión do desempeño do seu posto de traballo. O cómputo horario anual a realizar no ano 2018 será de 1752 horas. A xornada laboral de traballo será de 40 horas semanais de acordo co seguinte cadro de horario: Nova “quenda de contratación de persoal eventual”: establécese unha nova quenda de traballo que afecta única e exclusivamente a persoal con contratación eventual baixo as seguintes condicións: O descan so destinado á comida, para a quenda partida poderá oscilar, de acordo cos afectados, e en función das necesidades do posto. Dentro das 40 horas semanais dos traballadores con xornada continuada de oito horas, están computados 17 minutos diarios por parada de “bocadillo”, que desfrutaranse por quendas. A empresa previa comunicación ó comité de empresa e ó traballador afectado con 15 días de antelación, poderá adscribir ó persoal a calquera das quendas anteriormente descritos, tendo en conta as limitacións do “quenda de contratación de persoal eventual” e que os cambios de quendas deberán responder a probadas razóns, económicas, organizativas ou de produción As quendas normais de traballo son os diúrnos, e no o caso de darse o cambio a quenda de noite a empresa fará dito cambio de acordo co comité de empresa. A sección de taller pasará a rotar semanalmente en dous equipos de mañá e tarde. Ó principio de cada ano confeccionarase un cuadrante de quendas por sección, que poderá ser modificado pola empresa para garanti-lo bo funcionamento do proceso produtivo e en concordancia co apartado 2 do artigo 15. Para a confección do cuadrante de quendas ou para a modificación dos mesmos, a empresa terá en conta aqueles postos de traballo, que por motivos de seguridade é necesario que estean supervisados por outros traballadores, de maneira que se a empresa quere modifica-las quendas destes postos de traballo implicará a modificación das quendas dos traballadores que se encarguen da súa supervisión. Os descansos que correspondan por quendas que teñan que traballarse por suplencia de enfermidade ou ausencias xustificadas, retribuiranse co salario correspondente ás horas extraordinarias estruturais, no caso de que non se dispoña dunha data inmediata para a concesión de descanso ó suplente. Para o período que vai dende o 15 xuño ó 15 de setembro e nas seccións de quenda partida que a empresa considere oportuno, en función das necesidades produtivas, poderase facer xornada continua de luns a venres. Todo traballador desprazado a outra empresa por razón de servizo, atenderá ó horario do centro de traballo de destino, si ben, no caso de horarios diferentes entre a empresa de orixe e a empresa de destino, a efectos do cómputo das horas traballadas durante a duración do seu desprazamento, respectaranse as existentes na súa empresa de orixe. As vacacións serán de 30 días naturais continuados, desfrutándose preferiblemente no período que vai do 15 de xuño ó 15 de setembro. As vacacións para cada ano negociaranse, por seccións, en función do calendario laboral pactado, tendo en conta que en principio e salvo mellor decisión da empresa, a sección non se pode pechar; e ademais, tendo en conta as preferencias dos traballadores e as marcadas pola lei, procurando o seu carácter rotativo no caso de conflitos, e atendendo sempre ás necesidades da empresa. Se antes do desfrute das vacacións, algún produtor estivese en situación de baixa por accidente, desfrutará as vacacións dende o primeiro día da situación de alta. Se a baixa por accidente durase todo o tempo vacacional, unha vez dado de alta, poñeríase de acordo coa dirección da empresa para analiza-los días de desfrute das mesmas. Se a baixa por maternidades dunha traballadora coincidise co período vacacional da empresa, a traballadora terá dereito a desfrutar as vacacións dentro dese ano, poñéndose de acordo coa dirección da empresa para analiza-los días de desfrute das mesmas. Todo produtor, previo aviso e xustificación, poderá ausentarse do traballo con dereito á remuneración total como día efectivamente traballado, por algún dos motivos seguintes e polo tempo indicado a continuación: 14º.1.-matrimonio …….: 18 días naturais 14.º.2.-nacemento de fillo…….: 4 días laborais 14º.3.-enfermidade grave ou falecemento de parentes de 1º grao de afinidade ou consanguinidade: 5 días naturais. Estos días poderán ser desfrutados de forma descontinua no caso de hospitalización sempre e cando no momento en que se solicite o permiso permaneza o parente hospitalizado.14º.4.-enfermidade grave ou falecemento de parentes de 2º grao de afinidade ou consanguinidade: 2 días laborais. Estos días poderán ser desfrutados de forma descontinua no caso de hospitalización sempre e cando no momento en que se solicite o permiso permaneza o parente hospitalizado.14º.5º.-o mesmo que 14º.3 e 14º.4 con necesidade de desprazamento.14º.5º.1.-dentro da comunidade autónoma galega => 4 días laborais 14º.5º.2.-fóra da comunidade autónoma galega => 5 días laborais.14.º.6.-falecemento de tío de consanguinidade ou parentes de 3º grao: 1 día laborable.14.º.7.-traslado de domicilio: 2 días naturais.14º.8.-cumprimento dun deber inescusable de carácter público e persoal: polo tempo indispensable.14º.9.-para realizar funcións sindicais ou de representación de persoal: nos termos establecidos legal ou convencionalmente.14º.10.-por lactancia: as traballadoras, por lactancia dun fillo menor de doce meses, terán dereito a unha hora de ausencia do traballo que poderán dividir en dúas fraccións. A traballadora pola súa vontade, poderá substituír este dereito por unha redución da xornada normal nunha hora coa mesma finalidade. Tamén terá a posibilidade de acumulación de permiso en xornada completa. Para o cálculo da duración do permiso terase en conta o número de días laborais que hai desde a reincorporación da maternidade ata que o bebé cumpra 12 meses. Por cada día efectivo, débese contar unha hora. O total de horas resultante transformarase en xornadas completas diarias. A concreción horaria e a determinación do período de desfrute do permiso de lactancia previstos pola lei 39/1999 de 5 de nov., corresponderá o traballador/a dentro da súa xornada ordinaria. O traballador/a deberá preavisar a empresa con 15 días de antelación, a data na que se incorpora a xornada ordinaria. Este permiso poderá ser desfrutado indistintamente pola nai ou polo pai no caso de que os dous traballen.14º.11.-para estudios: de acordo co artigo 23 do estatuto dos traballadores, o traballador terá dereito ó desfrute de permisos para concorrer a exames, ou a unha preferencia para elixir quenda de traballo. A empresa concederá unha redución da xornada non retribuída a aqueles traballadores que, previa acreditación de cursos de formación, estudios, etc., soliciten dito permiso. Dita redución non excederá de dúas horas diarias.14º.12.-asistencia á consulta médica: cando por razón de enfermidade o traballador necesite asistir a consultorio médico en horas coincidentes coa súa xornada laboral, a empresa concederá o permiso necesario sen perda da retribución especificada ó comezo do artigo, debendo xustificarse dito permiso co correspondente volante visado polo facultativo ou centro. No mesmo, deberá consta-la hora de consulta, xa que sen tal requisito non se abonará cantidade algunha. Poderán exerce-lo dereito a dito permiso aqueles traballadores que necesiten asistir con fillos menores de 16 anos ou maiores incapacitados, ademais de familiares directos (pais, nais, avós) maiores de 65 años ou incapacitados. Os traballadores con mulleres xestantes poderán asistir ata a tres ecografías con un límite máximo do total do permiso de ata 6 horas (as tres ecografías). 14º.13.-para asistencia a matrimonio de pais, fillos ou irmáns de consanguinidade.: 1 día natural.14º.14.-coidados a menores ou a diminuídos físicos ou psíquicos: o traballador que teña ó seu coidado directo un menor de doce anos ou un diminuído físico ou psíquico, e sempre que este non desempeñe ningunha actividade retribuída, terá dereito a unha redución de xornada de traballo diaria de entre polo menos un oitavo e un máximo da metade daquela, coa correspondente diminución de salario.14º.15.-os traballadores poderán desfrutar de: cinco días de permiso non retribuídos por motivos persoais, para o que deberán solicitalo con 48 horas de antelación e debendo ser compatibles coas necesidades da empresa. A efecto de aclarar conceptos utilizados nos números anteriores fanse as seguintes matizacións: GRAOS TITULAR / CÓNXUXE 1º GRAO PAIS SOGROS FILLOS XENRO/NORA 2º GRAO AVÓS IRMÁNS CUÑADOS NETOS 3º GRAO BISAVÓS TÍOS SOBRIÑOS BISNETOS 15º.1.-Centro Tecnológico de Grupo Copo, s. l. está dividido en departamentos, ó fronte dos cales se atopa un responsable de departamento. Os departamentos divídense, a súa vez, en seccións, cada unha das cales conta con persoal específico, adscrito á mesma, e ó mando do correspondente responsable de sección. A organización do traballo dentro desta estrutura empresarial, e con arranxo ó prescrito na lexislación vixente e no presente convenio, é facultade e responsabilidade da dirección da empresa. O comité de empresa terá a función de orientación e elaboración de propostas e informes no relacionado con dita organización do traballo.15º.2.-de conformidade coa lexislación vixente, o comité de empresa será informado pola empresa dos traslados de posto, cambios de quenda ou sección e en todo o derivado á mobilidade funcional dos traballadores dentro da estrutura organizativa da empresa.15º.3.-os traslados ou cambios de posto non minguarán as condicións salariais dos traballadores afectados, agás os incentivos ou complementos inherentes ó posto (prima de produción e outros) que serán os estipulados para dito novo posto.15º.4.-ante a implantación dun novo sistema de prima de produción, un novo método de traballo ou nova actividade, a empresa informará previamente ó comité de empresa e estudará os informes que o mesmo puidera emitir, ó obxecto de contemplar e negocia-las súas achegas á nova implantación.15º.5.-cando a empresa introduza n ovas tecnoloxías que supoñan para os traballadores modificacións substanciais nas condicións de traballo, a empresa comunicará as mesmas ó comité de empresa, que emitirá un informe dando a súa opinión. A empresa, de acordo co comité, dará a información que estime necesaria en cada caso, para a formación e adaptación técnica dos traballadores afectados por ditas tecnoloxías.15º.6.-os traballadores en período de descanso poderán utiliza-las instalacións de “comedor”, área de descanso ou servizos, evitando outras zonas por cuestión de seguridade e hixiene. A contratación de traballadores axustarase ás normas legais xerais sobre colocación vixentes en cada momento e ás específicas que figuran no presente convenio, comprometéndose a empresa á utilización dos distintos modos de contratación previstos na lei, de acordo coa finalidade de cada un dos contratos. Os traballadores baixo contratos eventuais terán os mesmos dereitos que os demais traballadores do cadro de persoal, salvo as limitacións derivadas da natureza do seu contrato e do presente convenio. Cando un traballador finalice o período de contratación estipulado legalmente como máximo anual, a empresa o rescindirlle o contrato, lle aboará en concepto de indemnización, a contía do salario correspondente a base de cotización da súa liquidación, dividindo a mesma en días e multiplicando esta por un coeficiente de 2 días por cada mes de servizo a empresa.17º.1.-xornada laboral: será a pactada no convenio.17º.2.-definiranse as súas responsabilidades, funcións e obxectivos por departamentos.17º.3.-formación: terán dereito a unha atención preferente neste aspecto, para a posta ó día nos temas propios da súa actividade na empresa. Todo elo segundo o artigo 21 do presente convenio. Prestarase especial importancia a aspectos como formación do seu equipo, técnicas de exercicio de mando, técnicas de traballo en equipo, participación na toma de decisións.17º.4.-información: potenciarase o nivel de información facilitada a estes colectivos para o mellor desenvolvemento da súa función.17º.5.-participación: promoverase un maior nivel de participación nas decisións e propostas. Os ascensos realizaranse de acordo ó indicado no estatuto dos traballadores, é dicir, tendo en conta a formación, coñecemento do posto de traballo, méritos, antigüidade do traballador, así coma as facultades organizativas do empresario. Os postos vacantes serán cubertos libremente a xuízo da empresa; no obstante, á hora de toma-la decisión, terase en conta ó persoal das categorías inferiores. A empresa comunicará ó comité de empresa as necesidades de vacantes e de postos de ascenso a cubrir, e atenderá as súas consideracións ó respecto. Tódolos ascensos consideraranse feitos a proba, confirmándose a designación no caso de cobertura do posto de mando ós seis meses, e nos restantes ós tres meses, salvo que deste período de proba dedúzase a falta de idoneidade para a vacante do electo, neste caso comunicaráselle ó traballador, que continuará na súa situación anterior, quedando vacante novamente a praza. A empresa remunerará ó traballador co salario correspondente á nova categoría profesional a desempeñar durante todo o tempo que permaneza nela. Os traballadores con categoría de auxiliar de departamento, e dicir aqueles traballadores en período de formación, xa que non teñen experiencia no posto de traballo que van a desenrolar, unha vez cumprido seis meses de servizo na empresa, ascenderán automaticamente á categoría inmediata superior. Este período será de un ano para os traballadores contratados coa categoría de enxeñeiro ou licenciado (1º ano) para o cómputo deste tempo, a empresa terá en conta todo o tempo de servizo que o traballador prestase na mesma, no caso de que este período fora interrompido e sempre que sexa para o desenrolo da mesma función. Se o posto de traballo desenrolado por este tipo de contrato ten continuidade na empresa, esta non substituirá ó traballador contratado por outro nas mesmas condicións. Ó longo da vixencia do presente convenio, a empresa comprométese a converter en fixos a seis traballadores. En canto ás vacantes por xubilación, invalidez ou morte que puideran xerar postos fixos, negociaranse cada ano. Cando a empresa queira facer uso do dereito concedido no artigo 52.1. c do estatuto dos traballadores e conforme ó procedemento establecido no artigo 53 deste texto legal, deberá entregar unha memoria explicativa que faga referencia á causa de extinción, tanto ó traballador ou traballadores afectados como ó representante ou representantes dos traballadores da empresa. Sen prexuízo da eficacia e executividade do acordo extintivo, conforme ó procedemento establecido na lei, os representantes dos traballadores emitirán informe motivado sobre a decisión empresarial e a causa extintiva alegada no prazo de catro días hábiles. Estes informes enviaránselle á empresa para que figuren como anexo ó expediente, entendéndose que, se transcorrido o prazo establecido para a súa emisión sen o facer, se desiste de tal dereito. O procedemento establecido neste artigo non suspenderá os prazos previstos no artigo (53.1. c) do estatuto dos traballadores. Esta cláusula considerase para tódolos efectos de carácter obrigacional. No suposto de incapacidade permanente parcial, o traballador afectado terá un dereito preferente para ocupar aquel posto de traballo que poida desempeñar con eficacia suficiente no seu estado de invalidez. Abrirase un expediente no que será preceptivo un informe médico sobre a adecuación do traballador ó novo posto, en base as súas condicións físicas e/ou psíquicas, que será comentado co comité de empresa. Potenciarase a política de formación para posibilitar: A empresa consultará previamente co comité de empresa a posta en marcha dos plans de formación. Asemade fomentarase a formación do persoal apropiado no concernente ó coñecemento das novas tecnoloxías que se poidan aplicar na empresa. Evitaranse novas contratacións sempre que o persoal actual poida formarse ó nivel de coñecementos técnicos requiridos pola empresa e nun prazo razoable definido por aquela.21º.2.-a asistencia ós cursos de formación que organice e/ou contrate a empresa en horas laborais será obrigatoria para os grupos de traballadores que se determine, salvo naqueles casos nos que se estableza expresamente o seu carácter voluntario. Tanto os mandos como o comité da empresa colaborarán na difusión das accións formativas que se promovan. En todo caso será obrigatoria a asistencia naqueles casos de convocatorias como antecedente obrigado para certas promocións, cando a necesidade de formación sexa requirida para o adecuado e seguro desenvolvemento do contido do posto de traballo.21º.3.-estudaranse por parte da empresa as peticións de permisos extraordinarios solicitados polos traballadores que teñan como fin a formación propia ou a reciclaxe.21º.4.-crearase unha comisión de formación, que estará composta por dous membros do comité de empresa e dous representantes da empresa. Tódolos cursos de formación continua, que sexan impartidos ou subvencionados polos organismos oficiais ( forcem, Comisión Territorial de Galicia, etc.), serán acordados por dita comisión.21º.5.-cando os cursos se realicen dentro da xornada laboral, a empresa abonará os km percorridos para asistir ó curso e o importe da comida, sempre que proceda o pago destes conceptos, polos seguintes importes: 21º.6.-cando os cursos se realicen fóra da xornada laboral distínguese entre: 21º.7. En tódolos casos de asistencia a cursos contemplados nos apartados anteriores, a dirección da empresa poderá esixi-la presentación de certificados do centro de ensino que acrediten a asistencia do interesado.21º.8.-os asistentes ós cursos de formación deberán cumprir co procedemento interno en vigor, cumprimentando a ficha de valoración que porá a súa disposición a empresa. Estarase ó establecido no estatuto dos traballadores e leis complementarias sobre o particular. Para aquelas persoas cunha antigüidade mínima de catro anos, terán dereito a solicitar unha excedencia equivalente á duración dun curso lectivo e destinado á formación do solicitante. Asemade sobre as excedencias por maternidade, estarase ó disposto na lei 39/1999 do 05 de novembro de 1999 e demais disposicións legais de aplicación. A empresa facilitará prendas apropiadas de traballo ó persoal seguinte: 23º.1.-persoal de taller: Efectuaranse dúas entregas anuais da seguinte forma: Ó persoal de taller facilitaráselle as seguintes prendas, en cada unha das entregas: Ademais da entrega ordinaria, tamén se lles facilitará ó incorporarse ó posto de traballo un mandil de coiro, unha pantalla de soldar, unha amoladora, ademais dun “kit” de ferramentas.23º.2.-persoal da planta piloto e laboratorios Facilitaráselles, coincidindo coas datas sinaladas no apartado anterior, un conxunto de chaquetiña ou polo, pantalón, dúas batas e botas de seguridade e plantillas (unha ó ano). Coincidindo coa 2ª entrega facilitaráselle tamén un chaquetón. Todo esto sempre que sexa necesario dadas as características do posto de traballo desempeñado.23.3.-persoal de oficinas técnicas/metroloxía Ó persoal dos departamentos técnicos facilitaráselles ata un máximo de dúas batas ó ano, dependendo das necesidades do traballador. As entregas serán coincidentes coas entregas do taller.23.4.-ó persoal de nova incorporación á empresa comprendido nos grupos anteriores, facilitaráselles unha entrega dobre da roupa e/o calzado que corresponda. A seguinte entrega será normal.23º.5- realizarase unha entrega anual de calzado que coincidirá ca entrega de roupa do mes de outubro. Esta entrega, a solicitude do traballador, irá acompañada de un par de plantillas de xel extras.23º.6.-se algún dos traballadores tivese a súa prenda de traballo en malas condicións como consecuencia da actividade que desempeña, terá dereito a súa reposición, previa xustificación.23º.7.-todo produtor que cause baixa por enfermidade ou accidente, por un tempo de oito meses, recibirá unha sola entrega. Se a baixa fora por doce meses non terá dereito a entrega algunha.23º.8.-tódalas prendas de roupa e material entregado ó persoal, terá que ser aprobado e revisado polo comité de seguridade e saúde laboral. Os traballadores deberán asinar acuse de recibo do material posto a súa disposición no momento da entrega. Crearase o comité de seguridade e saúde laboral, que será unha comisión paritaria formada por dous membros representantes da empresa, a súa libre elección, e os dous delegados de prevención como representantes dos traballadores. Durante a vixencia do presente convenio colectivo aplicaranse as normas de seguridade e saúde que a tal efecto aprobe, o comité de seguridade e saúde laboral. Acórdanse ademais as seguintes cláusulas: 24º.1.-o comité de seguridade e saúde laboral fará chegar á dirección da empresa, no mes de xullo de cada ano, as súas propostas de melloras nesta materia para o seu estudio e posible inclusión no plan de investimentos do ano seguinte.24º.1.2- establécese un orzamento para seguridade e saúde laboral de 150€ por traballador, calculándose a media de traballadores pola media do ano inmediatamente anterior.24º.2.-concédese a cada un dos membros do comité de seguridade e saúde un día libre cada tres meses co fin de inspeccionar, xunto co secretario de dito comité as instalacións e os produtos O comité de seguridade e saúde avisará con 48 horas de antelación ó responsable de sección afectada, que persoa tomará dito día. O día libre para inspección tomarano os integrantes do comité de seguridade e saúde laboral de un en un. Os integrantes do comité que realicen a inspección confeccionarán un informe por escrito que se enviará á xerencia e ó comité de empresa.24º.3.-os integrantes do comité de seguridade e saúde laboral terán as mesmas garantías que os membros do comité de empresa en canto á apertura de expedientes contraditorios e despidos por sanción en base ó exercicio da súa representación.24º.4.-a elección dos representantes dos traballadores dentro do comité de seguridade e saúde laboral realizarase por votación entre os propios membros do comité de empresa.24º.5.1.-toda traballadora que realice o seu traballo por quendas, e estea en situación xestante, realizará o seu traballo na quenda a elixir por ela, sempre e cando non altere o equilibrio entre tódalas quendas, sendo, en última instancia, a comisión paritaria quen decida ó respecto.24º.5.2.-debido as características dos produtos utilizados pola empresa, aplicarase as traballadoras en estado de xestación un especial tratamento, procurando que non este en contacto con produtos que poidan ser considerados nocivos para a súa saúde ou para o feto. O persoal que por petición da empresa teña que desenrola-lo seu traballo fóra dela terá dereito ó reembolso de tódolos gastos de transporte, aloxamento e comidas nas que incorra con ocasión de dito desprazamento, previa presentación das facturas e/ou xustificantes correspondentes. A empresa anticipará diñeiro en efectivo ou facilitará tarxeta de crédito, para cubri-los gastos previstos en cada desprazamento, coa obriga de posterior xustificación e liquidación dos gastos efectivamente habidos. A empresa comunicará o comité todo desprazamento que afecte a calquera traballador/a con categoría inferior a responsable de sección, nome de operario, condicións, duración estimada, horario e traballo a desenrolar. Os desprazamentos de ámbito nacional ou comunitario serán de luns a venres. A empresa facilitará os medios de transporte necesarios ó traballador unha vez rematada a xornada laboral. Todos os traballadores/as que vaian a facer uso do artigo 25 do convenio colectivo nos termos que nel se expresan, cumpriran obrigatoriamente as lexislacións laborais e civís dos países onde vaian a desenrolar o seu traballo, sen detrimento das melloras que poidan substanciarse da aplicación da lexislación española. Todos os incumprimentos que poidan producir unha situación de indefensión legal ó traballador, derivado do traballo, entendendo exclusivamente por aqueles os producidos no centro de traballo, ó ir ou vir do mesmos ó domicilio ou residencia habitual do traballador, (incluídos os desprazamentos en avión e entrada e saída ó pais), terán que ser cubertos tanto legalmente como economicamente pola empresa. Para os días de desprazamento nas viaxes de curta e longa duración (unión europea) establécense 12 horas como máximo de xornada co % a máis correspondente. As seguintes horas consideraranse extraordinarias. A partir das 8 horas de traballo efectivo as restantes tamén serán extras, independentemente de que están dentro das 12 horas de xornada máxima. Por cada día de desprazamento nas viaxes de curta e longa duración (fora da UE) establécese un valor fixo de 175€ cando o desprazamento sexa en día hábil e de 225€ cando sexa inhábil. (para o ano 2013: 189,93€ e 244,19€, respectivamente). Condicionantes: 25.1.-para desprazamentos superiores a 50 quilómetros e de curta duración, entendendo por tales os que teñan unha duración inferior a 30 días, estableceranse as seguintes condicións: A estes efectos entenderase por retribución diaria a remuneración total percibida polo traballador incluíndo, no seu caso, as horas extras realizadas durante o desprazamento. O desprazamento considerarase ininterrompido cando a empresa non se faga cargo dos gastos de viaxe ó seu domicilio habitual nos que poida incorrer o traballador durante o período do desprazamento. Polo contrario, considerarase interrompido cando estes gastos sexan a cargo da empresa. O cómputo dos días de duración efectiva do desprazamento calcularanse do seguinte modo: 2 5.2.-para os desprazamentos superiores a 50 quilómetros e de longa duración, é dicir, por tempo superior a 30 días ininterrompidos, aboarase un incremento do 50% sobre a retribución diaria e concederanse dous días libres retribuídos por cada mes que dure o desprazamento. Estes días de vacacións desfrutaranse ó regreso no domicilio de orixe do traballador.25.3.-seguros de vida, enfermidade e asistencia en viaxe. A empresa concertará para tódolos seus traballadores desprazados por máis de oito días a un país da unión europea e a partir do primeiro día no caso de desprazarse fóra da unión europea, e para todo o tempo que dure o desprazamento, seguro de vida 24 horas por un importe de 98.408,06 €, e seguro de enfermidade e asistencia en viaxe. O seguro de vida cubrirá as seguintes indemnizacións polas seguintes causas: 25.4.-o traballo que presten os traballadores contratados pola empresa cando desenvolvan o seu servizo no estranxeiro someterase estritamente á lexislación española e ó presente convenio. En consecuencia, ditos traballadores terán como mínimo os dereitos económicos que lles corresponderían no caso de traballar en territorio español. O traballador e o empresario someterán os seus litixios á xurisdición laboral española. A empresa comprométese a subscribir unha póliza de seguro a favor dos traballadores da empresa, para cubri-las seguintes indemnizacións polas seguintes causas: Este último seguro será costeado polas bonificacións do seguro de vida, e a diferencia ata o custo total, por achega da empresa. Acordase facilitar a cada traballador/a un certificado da empresa onde se indiquen as cantidades aseguradas. Este certificado entregarase a mediados de cada ano. Os traballadores/as de nova contratación entregaráselle xunto co manual de acollida. A empresa poderá anticipar ó afectado un importe equivalente a 6.000 € sobre as cantidades devanditas, importe que se fará efectivo a través da comisión do fondo social. Dotarase ó fondo social de 3.000€ anuais, que serán administrados por unha comisión formada por dous membros do comité de empresa e dous representantes da empresa. A empresa, cos cartos obtidos da venda de chatarra abonará unha cea de nadal e unha verán para todos os traballadores da empresa con un límite máximo de 30€ por persoa. O ingreso dos cartos do fondo social realizarase ó longo do primeiro mes de xaneiro. O fin do fondo é a tender as axudas de carácter social que sexan solicitada polo persoal ó que afecta o convenio. O fondo social rexerase polo regulamento anexo a este convenio colectivo. A empresa, aboará os gastos de comidas, orixinados por necesidades da mesma na contía fixa de 11,55 €, sempre que a xornada laboral se alargue nunha hora ou mais. Queda excluído o caso do persoal contratado en réxime de quenda partida, o cal terá dereito ó cobro de dita cantidade no caso de que realice horas extras durante o período de tempo destinado á comida. No caso de que a empresa teña que recorrer á aplicación no previsto no artigo 34.2º do estatuto dos traballadores no relacionado ca distribución irregular de xornada debido á ausencia de voluntarios na realización de horas acumuladas, abonarase a comida cando se realice un mínimo de dúas horas. O persoal que cubra o seu posto de traballo a quenda partida percibirá un talonario de cheques-restaurante nominativo co saldo equivalente a unha contía diaria de 8,50€ por comida de luns a xoves de acordo cos días laborables do mes, que se xustificará co extracto mensual nominativo de cada talonario (no caso de que finalmente non se puidera implantar ou manter esta modalidade de pagamento, retornarase ó sistema de xustificación mediante presentación de factura expedida a nome de “Centro Tecnológico de Grupo Copo, s. l según convenio do ano 2005”). O persoal terá dereito ós anticipos estipulados legalmente (art.29 et: anticipos sobre o xa traballado). Os anticipos extraordinarios para outros fins serán obxecto dun estudio particular por parte da empresa. O traballador que o solicite poderá pedir un anticipo equivalente ó importe total das gratificacións extraordinarias de xullo, nadal e beneficios, sendo en última instancia a comisión de xestión do fondo social a que ditamine sobre a súa concesión. O importe do quilómetro para desprazamentos con vehículo propio por necesidades da empresa fíxase en 0,31 €/km bruto. Inclúe tamén os desprazamentos á mutua de accidentes tanto por revisión periódica como por asistencia médica por accidente de traballo. A petición do comité de empresa e para as persoas que se solicite, durante a vixencia do presente convenio, a empresa aboará a cantidade mensual de 272,60 €, por cada fillo diminuído físico o psíquico recoñecido po la seguridade social e que estea a cargo do traballador/a. Durante o presente convenio a empresa subvencionará cun 20% os gastos de libros escolares a tódolos traballadores/as con familia numerosa, acreditada legalmente por medio dun libro de familia ou certificación oficial. Este abono producirase no mes de outubro e o traballador/a terá que presentar as facturas ademais do recibo de libros pedido polo centro escolar o que asisten o fillo do beneficiario. No que a esta materia se refire estarase ó establecido no estatuto dos traballadores sobre o dereito de reunión. A comunicación á empresa e demais requisitos efectuaranse ó menos con 48 horas de antelación. A empresa, a petición do comité de empresa, autorizará asembleas para tratar asuntos importantes e urxentes. As horas establecidas para os membros do comité de empresa son 21 horas por membro, e poderán ser acumuladas anualmente para un ou varios membros de dito comité, sempre e cando se indique á dirección da empresa a distribución das mesmas. O comité de empresa terá dereito a ter coñecemento e control de tódolos contratos de traballo do persoal suxeito a este convenio conforme o estatuto dos traballadores artigo 8 apartado 3a. O comité de empresa terá coñecemento con anterioridade de calquera sanción ou despido dun traballador da plantilla. A empresa poñerá a disposición dos traballadores dous taboleiros de anuncios que poderán ser utilizados polos seus representantes e os sindicatos máis representativos; un deles colocarase nas instalacións da planta piloto e outro no departamento de utillaxes.36º.1.-para o ano 2018 acórdase o abono dunha paga individual non consolidable do 1,2% de salario para todos os traballadores da empresa. A porcentaxe aplicarase sobre os conceptos fixos de salario base, plus puntualidade, plus asistencia e complemento persoal. Os salarios e remuneracións establecidos no presente convenio teñen o carácter de mínimos, podendo ser mellorados por concesión da empresa ou contratos individuais de traballo.36.2.-definición de masa salarial bruta. A masa salarial bruta estará integrada polos seguintes conceptos: Entendese por complemento persoal o complemento que recolle o montante de diñeiro que lle resta a un traballador unha vez descontado o importe correspondente ós seguintes conceptos: salario base, plus de asistencia, plus de puntualidade (que figuran na táboa salarial anexa), plus de antigüidade, plus de convenio 1.994, retribución por horas extraordinarias e retribución por prima de produción, tendo en conta que os catro últimos conceptos recolleranse só no caso de que o traballador teña dereito a cobralos. O complemento persoal considerase consolidable e terá a tódolos efectos, carácter de non absorbible. Estes conceptos estarán referidos a tódolos traballadores da empresa excepto alta dirección, responsables de departamento, e aqueles con condicións individuais pactadas en contrato. O plus de antigüidade consistirá en seis trienios do 5% cada un, calculado sobre o salario mínimo interprofesional aprobado anualmente por real decreto do ministerio de traballo e seguridade social, incluídas o número de pagas extras reflexadas neste convenio e que ascenden a 15 por ano. O plus de convenio 94 mantense para o persoal de centro tecnológico de grupo copo, s. l que o vén percibindo, sendo o seu importe o equivalente á diferencia entre o 30% do salario base da táboa salarial vixente en 1993 e o plus de antigüidade mencionado no apartado 1 deste artigo. Este plus de convenio terá carácter de absorbible nos anos vindeiros na mesma contía no que se incremente o plus de antigüidade. Agora ben, todo traballador que a 31/12/93, xa tivese unha antigüidade na empresa que houbese dado lugar a un plus de antigüidade do 30%, a porcentaxe maior por aplicación do plus de antigüidade vixente en 1993, consolidará para 1994 a porcentaxe aplicable en 1993 e incrementarase coa parte da porcentaxe que correspondese ó 31/12/93 en función do tempo transcorrido dende o devengo do último quinquenio. Polo tanto, o seu plus de convenio será o resultado de aplicar dita porcentaxe sobre a táboa salarial vixente en 1993 minorado polo plus de antigüidade calculado en conformidade co artigo 37.1. O plus convenio 2000 manterase para todo o persoal do Centro Tecnológico de Grupo Copo, s. l. e enténdese como compensación da perda de poder adquisitivo sufrido no exercicio 2000. Esta paga ascende a 1.335,98 € e abonase no mes de agosto. O importe destes dous pluses percibiranse na contía fixa mensual que figura na táboa salarial anexa. Estes dous pluses cobraranse por día efectivo de traballo. Os atrasos que se produzan á hora de entrada ou faltas parciais ó traballo nun día determinado, implicarán a perda da parte proporcional do plus de asistencia (sempre que o atraso sexa superior a unha hora) e do cento por cento do plus de puntualidade dese día. Nas faltas ó traballo durante todo o día, non se pagará o importe de ámbolos pluses de dito día, exceptuando as licencias e permisos recollidas no artigo 14º do presente convenio (salvo nas que se indique o contrario), así como as saídas ó consultorio médico por razóns de enfermidade do traballador. Este plus está integrado no salario base que figura na táboa salarial anexa e constitúe un dez por cento do mesmo. Este plus será do 30% sobre tódolos conceptos salariais, pagándose dito plus na xornada comprendida entre as 22:00h e as 06:00h, excepto no caso de darse a 2ª quenda de 15:00h a 23:00h, xa que neste caso a hora que excede das 22:00h non xerará dereito ó cobro do plus de nocturnidade. Cando por necesidades da empresa o persoal teña que prolonga-la súa xornada laboral despois das 06:00 horas, a efe ctos do cobro será considerado como horas nocturnas. Nas baixas por accidente garánteselle ó traballador afectado o cento por cento da súa retribución, incluíndo a prima de produción se estivera suxeito á mesma. Para o cálculo desta, tomarase como base o importe/hora que se obteña no mes correspondente, excluíndo as horas de baixa por accidente para o cálculo da mesma. A base reguladora obtense por adición de 2 sumandos: A indemnización por baixa calcularíase multiplicado ó 75% a base reguladora polos días de baixa médica, tendo en conta que o empresario aboará o soldo do día da baixa para o cómputo dos días a indemnizar. A diferencia ata cubrir o 100% do soldo mais prima o garantirá segundo convenio actual a empresa. Nas baixas por enfermidade, sempre e cando o afectado necesite hospitalización, a retribución do traballador será do cento por cento da base de cotización do mes anterior, só durante o período de hospitalización e sempre que dito período non supere os oitenta días. No resto de baixas por enfermidade cobrarase a razón do seguinte: Os 3 primeiros días da baixa estarase ó disposto na lexislación vixente ou normas concordantes.70% da base tarifa do mes anterior dende o 4º día ata o 20º día.100% da base tarifa do mes anterior a partir do día 21 de baixa. Estudiaranse aquelas baixas de enfermidade que, previo informe médico, e de acordo coas súas características, puideran ser merecedoras do cobro do 100% da súa retribución dende o primeiro día.43º.1.-as gratificacións extraordinarias de xullo, nadal e beneficios serán aboadas, para todo o persoal, na contía fixa dunha mensualidade do salario base, plus de asistencia e puntualidade da táboa salarial anexa, así como, a aqueles traballadores/as que lle corresponda, a antigüidade, plus de convenio 1994, desprazamentos, nocturnidade e complemento persoal correspondentes. As datas de pago das gratificacións de xullo e nadal serán efectivas os días 15 de xullo e 15 de decembro respectivamente, sendo a de beneficios o 25 de xaneiro do ano seguinte. No caso de que algún día dos fixados coincidise cun día inhábil, pagaríanse o primeiro día hábil seguinte. O método de cálculo recóllese como anexo ó convenio. Establécese unha prima produción con nivel de actividade 130, para as horas de traballo de electroerosión. Establécese unha prima de calidade mensual de 15€ para todo o persoal considerado de man de obra directa que se cobrará en función do resultado do indicador de calidade externa previsto mensualmente no presuposto anual. O resultado considerarase en función no número de incidencias e/ou porcentaxe mensual de rexeitamento, tomándose como referencia o mais favorable para os traballadores. As horas extraordinarias serán voluntarias, de acordo ca lei, exceptuando aquelas cuxa non realización lle suporía á empresa graves prexuízos ou impida a continuidade da produción e os demais supostos de forza maior. Soamente terán a consideración de horas extraordinarias para efectos legais, as que exceda da xornada anual sinalada no artigo 11º. Establécese un sistema de acumulación de horas mediante o cal, converteranse en horas a compensar en descanso o 50% das horas que excedan a xornada habitual de traballo. O 50% restante aboarase mensualmente segundo o valor indicado en cada categoría en función de seu carácter de hábiles ou inhábiles. Establécese un preaviso mínimo de 5 días para a comunicación ós traballadores das horas extraordinarias/acumuladas, si non se respecta este preaviso a empresa abonará tódalas horas como horas extras. Para efectos de compensación, terase en conta que 1 hora extra hábil realizada ten un valor de 1 hora de descanso e 1 hora extra inhábil realizada de 1,4 horas de descanso. As horas serán voluntarias e a súa realización terá un reparto equilibrado entre os traballadores. Elimínase o prazo de caducidade de seis meses para a acumulación de horas. Si non houbera voluntarios n convocatoria de horas acumuladas/estras celebrarase unha reunión entre a rlt e os traballadores da sección na que se argumente a necesidade de estender a xornada. Si despois de es a reunión houbera voluntarios, o traballador voluntario será o que defina cando e como desfrutar as horas realizadas este día preavisando con 5 días de antelación á empresa. Si despois da reunión non houbera voluntarios, a empresa resérvase o uso flexible do 10% da xornada anual dos traballadores (art.34.2 estatuto dos traballadores); 175 horas, que aplicará de forma rotatoria entre os traballadores da sección. A xestión das horas acumuladas/extras realizarase por medio das seguintes seccións: Maximizarase a polivalencia de todo o persoal co fin de habilitar ó maior número de operarios por sección de tal forma que non existan menos de catro persoas formadas en cada sección das arriba comentadas. A petición do traballador, poderá optarse por cambiar o 100% das horas extraordinarias realizadas por descanso. A empresa e o comité acordan a conveniencia de reducir ó mínimo indispensable as horas extraordinarias con arranxo ós seguintes criterios: Suspensión Enténdese como tales as que veñan esixidas pola necesidade de reparar sinistros ou outros danos extraordinarios e urxentes, así como no caso de risco de perda de materias primas: realización. Co fin de clarificar este concepto, entenderanse como tales as necesarias por períodos punta de produción, pedidos imprevistos, cambios de quenda, ausencias imprevistas, substitución de horas sindicais ou outras circunstancias de carácter estrutural como avarías ou mantemento urxente, todo isto, sempre que non poidan ser substituídas por contratacións temporais ou a tempo parcial previstas na lei. A dirección da empresa entregará ó comité de empresa copia do rexistro mensual de tódalas horas extraordinarias, indicando o nome do traballador/a, sección onde se realizaran, causas das mesmas e número delas. Asemade, e en función desta información e cos criterios sinalados anteriormente, a empresa e o comité determinarán o carácter e natureza das horas. Por razóns de tipo operativo a comunicación a cada traballador/a das horas extraordinarias realizadas por el mesmo será mensual. As horas extraordinarias realizadas por causas de forza maior e as estruturais, non terán cargo nas cotizacións á seguridade social a que se refire o real decreto 2.001/83 de xullo e ós reais decretos 1.858/81 de 20 de agosto e 1/85 de 5 de xaneiro. Para isto notificaranse mensualmente á autoridade laboral, conxuntamente pola empresa e o comité. O valor da hora extraordinaria, será o indicado, en cada categoría, no anexo da táboa salarial aplicándolle en cada caso o incremento salarial pactado. No referente ó que non estea expresamente disposto neste convenio, estarase ó que determine o estatuto dos traballadores, e demais disposicións concordantes. Está constituída por Denisa Mihaela Tijani Gambao e Israel Manuel Sousa Dahl en nome e representación da empresa “Centro Tecnológico de Grupo Copo, s. l. u. ” e o comité de empresa, representante legal dos traballadores/as. Asinado: O Representante da Empresa O Comité de Empresa